stanford-oval/wikipedia huggingface dataset:
מפרץ נאראגאנסט

מפת תבליט מוצללת של מדינת רוד איילנד עם מפרץ נאראגאנסט במסגרת אדומה. האי מדרום למפרץ הוא בלוק איילנד. החלק הלא ממופה של המפרץ, במפה, שייך ל-מסצ'וסטס.
מפרץ נָארָאגָאנְסֶט (באנגלית: Narragansett Bay) הוא מפרץ ושפך בצדו הצפוני של מצר רוד איילנד המשתרע על פני 380 קמ"ר, מתוכם 312 קמ"ר ברוד איילנד (הקטע הממופה במלבן האדום שבמפה משמאל). המפרץ מהווה את שפך הנהר הגדול ביותר של ניו אינגלנד, המתפקד כנמל טבעי רחב ידיים וכולל ארכיפלג קטן. חלקים קטנים של המפרץ משתרעים לתוך מסצ'וסטס.
ישנם יותר מ-40 איים במפרץ; שלושת הגדולים שבהם הם האי אֶקוִוידְנֶק(אנ'), האי קוֹנָנִיקֶט(אנ') והאי פְּרוּדֶנס(אנ'). גופי מים שהם חלק ממפרץ נאראגאנסט כוללים את נהר הסאקונט(אנ'), מפרץ מאונט הופ(אנ'), והחלק הדרומי, הגאות והשפל של נהר טונטון(אנ'). המפרץ נפתח במצר רוד איילנד ובאוקיינוס האטלנטי; האי בלוק איילנד שוכן פחות מ-32 ק"מ דרומית-מערבית לפתחו.
מקור השם

Narragansett נגזר מהמילה באחת מהשפות האלגונקוויאנית(אנ') הדרומיות של ניו אינגלנד Naiaganset שפירושה "(אנשים) של נקודת האדמה הקטנה".
גאוגרפיה > גאוגרפיה פיזית

צורתו הנוכחית של מפרץ נאראגאנסט היא תוצאה של פעולת הקרחון האחרון של ניו אינגלנד, מתחת לקצוות של מעטפת הקרח לורנטייד(אנ') בעידן הקרחון המקסימלי האחרון, בערך 18,000 שנים לפני ההווה. מפלס הים ירד עד כדי כך שהמדף היבשתי נחשף, תחת משקלו של הקרח, והקרחון התעקל לאוקיינוס האטלנטי בחזיתו מדרום לבלוק איילנד. קרחונים הזורמים דרך אגן משקע עתיק מבחינה גאולוגית, חצבו ערוצים דרך סלעי המשקע הצעירים, וחשפו סלע עתיק בהרבה. ניתן לראות בבירור במפה חתכים מצפון לדרום שנכרתו על ידי הקרח: הם יוצרים את המעבר המערבי המפריד בין האי קוֹנָנִיקֶט למערב היבשת ואת המעבר המזרחי שמפריד כעת בין האי קוֹנָנִיקֶט לאי אֶקוִוידְנֶק.
כשהקרחון נעצר, ואז נסוג, האזור הפך נקי מקרח בערך ב-14,000 שנים לפני ההווה. רצף מסובך של חדירת ימית וריבאונד איזוסטזי/טי(אנ'), הציף ורוקן את הנוף. אגם פרוגלציאלי של מים מתוקים שנקרא על ידי גאולוגים אגם Narragansett נוצר בערך 15,500 שנים לפני ההווה, ונטמע מאחורי מורנות סופיות. האגם התקיים במשך כ-500 שנה, והותיר את הזרימה העוצמתית של נהר פוסט-קרחוני זורם במורד הציר הצפוני-דרומי שלו. או אז מילאו מים מלוחים את העמק, כאשר עליית מפלס הים הציפה לצמיתות את האזור.
ּהנהר הראשי שזורם למפרץ נאראגאנסט מצפון לדרום הוא נהר פרובידנס(אנ'), שאליו מצטרפים במהלכו דרומה מנמל פרובידנס, עוד 3 יובלים עיקריים. יחד, הם מספקים זרימת מים מתוקים בהיקף של כ-7.9 מיליון ליטר ליום. לזרימת מי הנהר יש שונוּת עונתית, עם הזרימה הגבוהה ביותר באביב והזרימה המינימלית בתחילת הסתיו. עם זאת, המפרץ משופע בנהרות ויובלים נוספים, שהם למעשה כל גופי המים שבין לשונות היבשה השונים המאפיינים את המפרץ.
גאוגרפיה > גאוגרפיה פיזית > גאוגרפיה אנושית

פרובידנס, בירת רוד איילנד והעיר הגדולה ביותר בה, שוכנת בזרוע הצפונית ביותר של המפרץ. רבים מהפרברים של פרובידנס נמצאים גם הם על המפרץ, כולל איסט פרובידנס(אנ'), ווריק (רוד איילנד) וקרנסטון. ניופורט ממוקמת בקצה הדרומי של האי אקווידנק על האוקיינוס/מצר רוד איילנד, והיא ביתם של מכללת המלחמה של הצי של ארצות הברית, מרכז הלוחמה התת-ימית של חיל הים(אנ') ומרכז אימונים גדול של הצי של ארצות הברית(אנ'). העיר Fall River, מסצ'וסטס(אנ') ממוקמת במפגש של נהר Taunton ומפרץ מאונט הופ(אנ'), המהווים את החלק הצפון-מזרחי ביותר של מפרץ נאראגאנסט. הצד הדרום מערבי של המפרץ כולל את עיירות התיירות של חוף הים: נאראגאנסט(אנ') ווויקפורד(אנ').
גאוגרפיה > גאוגרפיה פיזית > תחבורה

ספינות מרחבי העולם משתמשות בערוץ הפדרלי של המים העמוקים, ומביאות לנמל פרובידנס, דרך מפרץ נאראגאנסט מוצרים ממרכז ודרום אמריקה, אירופה, מזרח אסיה, רוסיה, אפריקה, אוסטרליה וניו זילנד. יבוא עיקרי בתפזורת כולל; מלח, תחמוצת אלומיניום, מלט, פרופאן נוזלי, שמני חימום ביתיים, כמו גם מוצרי עצים ופלדה שברים ורכיבי אנרגיה ירוקה מהחוף. היצוא העיקרי הוא גרוטאות מתכות, ציוד וחומרי רכב. בשולי המסחר הבינלאומי שעובר במפרץ, קיימת פעילות של יאכטות ומעבורות. בפוינט ג'ודית שבעיירה נאראגאנסט, הממוקמת בכניסה המערבית למפרץ, יוצאות ונכנסות המעבורות לבלוק איילנד וממנו. המעבורת המסורתית שטה כשעה כדי להגיע לאי מפוינט ג'ודית, והיא הדרך היחידה להביא כלי רכב לאי. מעבורת מהירה באותו מסלול אורכת 35 דקות (ללא אפשרות לכלי רכב).
גאוגרפיה > נהרות ויובלים שזורמים במפרץ ואליו

מפרץ נאראגאנסט הוא גוף מים גדול יחסית המרובה באיים (יותר מ-40 במספר), וממילא מרובה גם בנהרות ויובלים, שזורמים אליו ובתוכו. פרק זה יפרט נהרות ויובלים אלה, והישובים שלאורכם הם זורמים, עם הפניות למסלולם:
נהר בלקסטון(אנ'): ראשו ומוצאו במסצ'וסטס, ומהגבול עם רוד איילנד בצפון (שהינו בקו ישר מזרח מערב בנקודה בה הנהר חוצה את הגבול) הנהר מתפתל דרומה לאורך היישובים הבאים: Woonsocket, Cumberland, Lincoln, Central Falls, and Pawtucket, בשוליים הצפון מזרחיים של פרובידנס, בפרוור Pawtucket הנהר הופך להיקרא נהר סיקונק.
נהר סיקונק(אנ'): מנק' המפגש עם בלקסטון דרומה לאורך Pawtucket, East Providence, and Providence עד המפגש עם נהר פרובידנס שמגיע מכיוון צפון מערב .
נהר עשרת המיילים(אנ') (יובל של נהר סיקונק): Pawtucket and East Providence,
נהר מושאשוק(אנ'): נשפך גם כן לנהר פרובידנס, אך מהצד הנגדי לנהר סיקונק (ממערב).
נהר ווּנָאסְקוּטָאקֶט(אנ'): גם הוא יובל של נהר פרובידנס, נשפך אליו מצידו המנוגד של נהר מושאשוק ראו .
נהר פרובידנס(אנ'): זורם דרומה לכיוון מפרץ נאראגאנסט וחולף על פני Providence, Cranston, Warwick, East Providence, and Barrington.
נהר פּוֹטוֹקְסִיט(אנ'): מתפתל בכיוון כללי מזרחה לעבר המפרץ, וחולף על פני Cranston and Warwick
נהר פוֹטוֹמִי(אנ') נקרא גם גרין ריבר(אנ'): זורם בערך צפון מזרחה בין Warwick, and North Kingstown עד לשפך במפרץ נאראגאנסט.
נהר קְוִויקֶצְ'ן(אנ'): זורם צפון מערבה לאורך Fall River במסצ'וסטס ונשפך לנהר טונטון.
נהר בארינגטון(אנ'): זורם למפרץ בצד הצפון מזרחי שלו, ועובר לאורך חופי Barrington, עד שמתחבר לנהר פאלמר שזורם ממזרחו, ויחד יוצרים את נהר וורן שזורם דרומה אל המפרץ.
נהר פאלמר(אנ'): זורם לאורך חופי Warren עד שמתחבר עם נהר בארינגטון שזורם ממערבו, ויוצרים יחד את נהר וורן שזורם דרומה אל המפרץ.
נהר טונטון(אנ'): זורם דרומה ודרום מערבה ממסצ'וסטס, דרך חופי פול ריבר למפרץ מאונט הופ ומשם זורם למפרץ נאראגאנסט.
נהר סאקונט(אנ'): זורם דרומה לאורך חופי Tiverton, Little Compton, Portsmouth, and Middletown ונשפך למצר רוד איילנד, בצידו המזרחי של מפרץ נאראגאנסט.
נהר קיקמוויט(אנ'): מתפתל במסצ'וסטס בכיוון כללי דרום מערבה, חוצה את הגבול לכיוון רוד איילנד ול Kickemuit River Shellfish Management Area וחולף על פני העיירות וורן ובריסטול.
ביאורים

↑  לצפייה במפת המפרץ ובאיים הגדולים המוזכרים לעיל, לרבות מפרץ מאונט הופ, ראו כאן.
↑  לצפייה במבט רחב יותר על המפרץ, לרבות המוצא למצר רוד איילנד ולאי בלוק איילנד המוזכרים לעיל, ראו כאן. האי במערב המוצא למצר הוא בלוק איילנד (העיירה ניו שורהאם מסומנת בו), והמרחב הימי ממזרח לאי זה ועד מרת'ס ויניארד ומפרץ בוזארדס במזרח, הוא מצר רוד איילנד - ראו גם המפה בערך מצר רוד איילנד.
↑  לצפייה בשני המעברים הללו: בין האי אקווידנק (השם כתוב בבירור על האי בניגוד לאי השני) שממזרח, לאי קונינקט שממערב לו, וכן במעבר המערבי שבין האי קונניקט למערב היבשת. גם בין האי אקווידנק, למזרח היבשת קיים מעבר שהוא נהר Sakonnet. את כל אלה, ראו כאן.
↑  החזרה לשיווי משקל איזוסטטי בעקבות שינוי בעומס הקרום. סימוכין ראו כאן, עמ' 45.
↑  מורנה סופית היא זו שנוצרת בקצה של קרחון, ומסמנת את התקדמותו המרבית. בשלב זה, פסולת שהצטברה במריטה ושחיקה, נדחפה על ידי הקצה הקדמי של הקרח, אינה מוּנעת יותר, ובמקום זאת מופקדת בערימה לא ממוינת של משקעים. מכיוון שהקרחון מתנהג כמו מסוע, ככל שהוא נשאר במקום אחד זמן רב יותר, כך כמות החומר שתופקד תהיה גדולה יותר. המורנה נותרה כנקודת הסימון של היקף הקרח הסופי. סימוכין ראו כאן.
↑  לצפייה במפה של מפגש נהר Taunton ומפרץ מאונט הופ ראו כאן, מתחת לגשר (Charles M. Braga Jr. Memorial Bridge(אנ')), הנושא את הכביש הבין מדינתי 195(אנ').
↑  לצפייה בנקודה בה הופך הבלקסטון לסיקונק (מהאשדות שמצפון-מזרח לרחוב מיין), ראו כאן.
↑  לצפייה במפגש שני הנהרות על המפה, ראו כאן.
↑  ראו כאן.
↑  תיעתוק לפי כאן.
↑  כאן.
↑  לצפייה בנהר מע"ג מפת תצלום ראו כאן.
↑  תיעתוק לפי כאן.
↑  תיעתוק לפי כאן.
↑  לצפייה במפוי הנהר והשפך לנהר טונטון ראו כאן.
↑  לצפייה במסלול הנהר, ראו כאן.
↑  לצפייה במפה של נתיבו של נהר פאלמר כשנהר בארינגטון והעיירה באותו שם מסומנים ממערבו, ראו כאן.
↑  לצפייה במסלול נהר טונטון, ראו כאן.
↑  לצפייה במסלול הנהר, ראו כאן.
↑  ראו כאן.
↑  לצפייה בחלק הסופי של הנהר, ראו כאן.
הערות שוליים

↑  1998 Journal-Bulletin Rhode Island Almanac, 112th Annual Edition, p. 36.
↑  Keller, Aimee A. 1999, Abundance and Distribution of Ichthyoplankton in Narragansett Bay, Rhode Island, 1989–1990, Estuaries. 22: pp.149–163. via Shpringer Nature Link
1 2 3 4 5  History of the bay, Save the Bay
↑  The Islands, Narragansett Bay: A Friend's Perspective via WayBackMachine
↑  Narragansett, Etymonlin.com
1 2  Facts and Figures about Narragansett Bay, Save the Bay - Narragansett Bay via WayBackMachine
↑  Port of Providence, RI, Provport.Com
↑  Point Judith - The Block Island Ferry’s main ferry terminal, The Block Island Ferry
| --- | --- |
בקרת זהויות :  GND: 4198301-4  LCCN: n87886580  NARA: 10038127  VIAF: 236414713   WorldCat (עם VIAF): 236414713 
מפת מפרץ נאראגאנסט מראשית המאה ה-20, אך מציגה באופן מפורט את רוב האתרים שבמפרץ.
העיר פרובידנס מנהר פרובידנס שבראש מפרץ נאראגאנסט.
המעבורת המהירה לבלוק איילנד ברציף בפוינט ג'ודית בעיירה נאראגאנסט, שבפתח המערבי של המפרץ.
נהר סאקונט, נהר (מצר) מי מלח, המהווה חלק ממפרץ נאראגאנסט.
מרכז הקניות ברודווי, סידני

| --- | --- |

 מידע כללי
 סוג:  מרכז קניות 
 מיקום:  ניו סאות' ויילס 
 מדינה:  אוסטרליה 
 הקמה ובנייה
 תקופת הבנייה:  ?–1998
 תאריך פתיחה רשמי:  1998 
 
 קואורדינטות:  33°53′02″S 151°11′38″E﻿ / ﻿33.883888888889°S 151.19388888889°E﻿ / -33.883888888889; 151.19388888889
 www.broadwaysydney.com.au
  (למפת סידני מוגדלת) מרכז הקניות ברודווי, סידני(למפת סידני רגילה) מרכז הקניות ברודווי, סידני he
 
מרכז הקניות ברודוויי (באנגלית: Broadway Shopping Centre) הוא מרכז קניות עכשווי הנמצא במרכז סידני, אוסטרליה. המרכז ממוקם ברחוב ברודוויי, בסמוך לאוניברסיטת סידני ולמרכז העיר, והוא מהווה יעד פופולרי עבור תושבי העיר, סטודנטים, ומבקרים באזור.
היסטוריה

מרכז הקניות ברודוויי נפתח בשנת 1923, והוא עבר במהלך השנים מספר שדרוגים ושיפוצים כדי לשמור על רלוונטיות ולהתאים לצרכים המשתנים של קהל הלקוחות. המרכז הוקם במטרה לשרת את אוכלוסיית סידני הגדולה וההולכת וגדלה, ובעיקר את קהילת הסטודנטים שבסביבות האוניברסיטה, שכן הוא נמצא במרחק הליכה מהקמפוס הראשי של אוניברסיטת סידני.
מבנה

מרכז הקניות ברודוויי כולל 4 קומות של חנויות וקולינריה, בנוסף לחניון תת-קרקעי.
בשנים האחרונות עבר המרכז שיפוץ נרחב, כולל הרחבת השטחים המסחריים והוספת חנויות חדשות, מסעדות ושירותים נוספים, במטרה להבטיח שהמרכז יוכל להמשיך ולהתחרות עם קניונים אחרים בעיר.
חנויות ושירותים

ניתן למצוא שפע של חנויות אופנה לכל הגילים והסגנונות. המרכז בנוי על פני מספר קומות וכולל יותר מ-100 חנויות שונות בתחומים כמו אופנה, אלקטרוניקה, קוסמטיקה, ספרים, תכשיטים, וכן שירותים נוספים כמו בנקים, דואר.
המרכז מציע מגוון רחב של חנויות מותגים עולמיים ומקומיים, כולל חנויות אופנה פופולריות כמו Cotton On, Universal Store, פוט לוקר, ו-H&M, לצד חנויות עצמאיות ומקומיות.
הוא מציע גם שירותים כגון סניפים של סופרמרקטים: אלדי, Coles, ו-Harris Farm Markets; סניפים עם חנויות כלבו כמו Kmart ו-Target וגם חנויות המתמחות במוצרי מחשבים ואלקטרוניקה כמו JB Hi-Fi ו-Apple Store.
בנוסף, במרכז ישנן דוכני אוכל, מסעדות ובתי קפה המציעים מגוון סגנונות אוכל, כולל מטבח אסייתי, הודי, אמריקאי ומאכלים בריאותיים המאפשרים למבקרים ליהנות ממבחר מנות מהירות וטעימות.
בידור ופעילויות

מרכז הקניות ברודוויי לא מתמקד רק בקניות, אלא מציע גם פעילויות בידוריות למבקרים. בין השאר, ניתן למצוא במרכז פעילויות לילדים, מתקנים למשחקים ושירותים נוספים שמתאימים לכל הגילאים.
המרכז גם מארח מדי פעם אירועים קהילתיים, תערוכות ופעילויות תרבותיות שמטרתן למשוך קהל רחב ולספק בידור נוסף לבקרים.
אולם הקולנוע הוויטס (Hoyts) בברודוויי, סידני, הוא בית קולנוע מודרני הממוקם במרכז הקניות ברודוויי. זהו אחד מבתי הקולנוע הפופולריים בעיר ומציע מגוון רחב של סרטים בהקרנות רגילות ו-VIP, עם טכנולוגיות הקרנה וסאונד מתקדמות.
תחבורה וגישה

מרכז הקניות ברודוויי ממוקם במיקום מרכזי, ויש לו גישה נוחה לתחבורה ציבורית. המרכז נמצא בסמוך לתחנות אוטובוס רבות, ומרחק הליכה ממספר תחנות רכבת, כולל תחנת הרכבת Central Station  ותחנת הרכבת Redfern.
נוסף על כך, ישנם חניונים זמינים בסביבה הקרובה למי שמגיע ברכב פרטי.
שיפוצים עתידיים

לאחרונה שופצה חנות הספורט Rebel, ועברה עדכון מודרני עם עיצוב חדשני ושדרוג חוויית הקנייה ללקוחות.
הערות שוליים

↑  Sydney Architecture, Grace Bros. Department Store (באנגלית) (ארכיון)
↑  Walker Corporation, Broadway Shopping Centre, Completed Projects, ‏2012 (באנגלית) (ארכיון)
↑  HOYTS Cinema in Glebe | Broadway Sydney, www.broadwaysydney.com.au (באנגלית)
↑  Broadway Sydney | Centre Info and Services, www.broadwaysydney.com.au (באנגלית)
↑  Shopping Centre News, Mirvac to revive iconic Broadway building, SCN - Shopping Centre News, ‏6 באוגוסט 2024 (באנגלית)
| --- | --- |
בקרת זהויות :  LCCN: no2016023832  VIAF: 770145858000823021616   WorldCat (עם VIAF): 770145858000823021616 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרכז הקניות ברודווי, סידני".
בניין מרכז הקניות ברודוויי מכביש פאראמאטה
נוזל קוונטי

נוזל קוונטי הוא שם כולל למערכות המפגינות מאפיינים של מכניקת הקוונטים ברמה המאקרוסקופית, ביניהן מערכות של נוזלי-על, מוליכי-על, אטומים קרים (קירור באמצעות לייזרים) ועוד. תופעה זו מתרחשת לרוב כאשר ישנה חשיבות גם לתופעות של מכניקת הקוונטים וגם לתופעות קוונטיות סטטיסטיות.
התופעה נחזתה לראשונה בין השנים 1924–1925 בידי אלברט איינשטיין, תוך שימוש במאמר שכתב סאטינדרה נאת בוז על הנושא של סטטיסטיקה קוונטית.
תנאי לנוזליות קוונטית

תופעות קוונטיות מתרחשות לרוב בקנה המידה של אורך גל דה ברויי. עבור חומר מרוכז, תופעות אלו מתחילות להתרחש כאשר אורך גל דה ברויי של חלקיק גדול יותר מהמרחק בין חלקיקים צמודים בתווך שמרכיב את החומר.
אורך גל דה ברויי של חלקיק בעל מסה הוא:
כאשר h הוא קבוע פלאנק. את התנע נוכל למצוא באמצעות התיאוריה הקינטית של הגזים:
מכאן נוכל למצוא את הטמפרטורה, בה נציב את התנע שהתקבל מאורך גל דה ברויי:
המערכת תתחיל להתנהג כנוזל קוונטי כאשר אורך הגל  \lambda  יהיה גדול מהמרחק בין חלקיקים שכנים בתווך, המסומן ב-  d, כלומר כאשר:
כאשר n זו צפיפות החלקיקים, והמעבר האחרון מתקבל משום ש-  d={\frac {1}{n^{3}}} עבור תווך תלת־ממדי.
הטמפרטורה שהתקבלה-  T מהווה את הטמפרטורה הקריטית האופיינית של המעבר לנוזל קוונטי, ויש לה משמעויות שונות כתלות במערכת בה מתבצע המעבר:
במערכת פרמיונים, הטמפרטורה  T היא קירוב של אנרגיית פרמי של המערכת.
במערכת בוזונים, הטמפרטורה  T היא קירוב של טמפרטורת עיבוי בוז-איינשטיין.
נוזליות קוונטית של גז בוזונים

גז בוזונים הוא גז המורכב מחלקיקים בעלי ספין שלם. בניגוד לגז פרמיונים, המאופיינים בידי ספין חצי-שלם, לא קיים תנאי מגביל כגון עקרון האיסור של פאולי שמונע משני פרמיונים להימצא באותו מצב קוונטי, ועל כן בטמפרטורה ששואפת אל האפס המוחלט הבוזונים שואפים להגיע אל רמת האנרגיה הנמוכה ביותר.
עקב כך, בטמפרטורות נמוכות החומר מתפצל לשני נוזלים: הנוזל הרגיל, בו נמצאים הבוזונים שברמות אנרגיה מעוררות, ונוזל העל, בו נמצאים הבוזונים שדחוסים ברמת היסוד. הטמפרטורה בה מתחיל עיבוי בוז-איינשטיין (כלומר מתחיל להיווצר נוזל על) מסומנת ב-  T_{c}, ומחושבת כך:
כאשר:
n צפיפות החלקיקים
m מסת חלקיק
\hbar  קבוע פלאנק המצומצם
k_{B} קבוע בולצמן
\zeta  פונקציית זטא של רימן
נוזליות קוונטית של גז בוזונים > נוזל-על הליום-4

דוגמה מוכרת לגז בוזונים המציג תופעת נוזליות קוונטית היא גז הליום-4, המכיל מספר זוגי של חלקיקים אלמנטריים ועל כן מתנהג כמו גז בוזונים. התופעה התגלתה בשנת 1937 בידי פיוטר קפיצה, ג'ון פ. אלן ודון מיסנר.
באיור ניתן לראות את דיאגרמת מעבר הפאזה של הליום-4 (דיאגרמת P-T). ניתן לראות את קו ההתכה המפריד בין מצב צבירה נוזל למוצק ואת קו לחץ האדים שמפריד בין נוזל לגז. ניתן גם לראות תכונה מעניינת המאפיינת גז זה: עד לחץ של  25bar, החומר במצב צבירה נוזלי גם באפס המוחלט.
ניתן גם לראות את קו ה-  \lambda  שמפריד בין מצבי הנוזל השונים: נוזל רגיל (המסומן ב- He-1) ונוזל-על (המסומן ב- He-2). זהו מעבר פאזה מסדר שני.
מוליכות על

מוליכות על היא פאזה של חומר מוצק בו ישנה התנגדות חשמלית אפסית ודיאמגנטיות מושלמת. פאזה זו מתקבלת בחומרים מסוימים עבור טמפרטורות נמוכות, ורק כאשר הזרמים החשמליים והשדות המגנטיים החיצוניים הם חלשים.
המקור של תופעת ההתנגדות החשמלית בגבישים הוא תנועת האלקטרונים בחומר, המבצעים התנגשויות ופיזורים ובכך מאבדים אנרגיה. בכל פיזור שכזה ישנו עירור של אופן תנודה המתואר באמצעות פונון המשתחרר בגביש, ועלול להיקלט בידי חלקיק אחר ובכך שני חלקיקים מבצעים אינטראקציה ביניהם. אם לשני האלקטרונים הללו גם ספין הפוך, הם הופכים לזוג קופר - זוג אלקטרונים הקשורים יחדיו בטמפרטורה נמוכה ומהווים ביחד בוזון. ההיווצרות של זוגות קופר בטמפרטורות נמוכות גורמת לכך שהאלקטרונים, שהיו פרמיונים עד כה וצייתו לתנאי האיסור של פאולי, בטמפרטורות נמוכות מתנהגים כבוזונים, ועל כן יכולים לאכלס מצבים קוונטיים בהם ישנם זוגות קופר אחרים.
תופעה זו גורמת לכך שבטמפרטורות נמוכות החומר הופך למעין זורם בוז-איינשטיין מעובה, וכאשר מספיק זוגות קופר מגיעים אל מצב היסוד, התנגשויות ופיזורים יבוצעו רק כאשר זרם האלקטרונים שבמוליך עובר אנרגיה מסוימת כך שהוא יכול להעלות זוג מסוים לרמת אנרגיה גבוהה יותר.
נוזליות קוונטית של גז פרמיונים

עבור גז פרמיונים קיים תנאי האיסור של פאולי, שאומר כי שני חלקיקים לא יכולים להיות במצב קוונטי זהה, ועל כן גם בטמפרטורת האפס המוחלט ישנם חלקיקים מעוררים. החלקיקים ישאפו להתפרס על פני רמות האנרגיה הנמוכות ככל שאפשר, ועל כן לא ייווצר מצב של נוזליות קוונטיות. למרות זאת, בחומרים מסוימים של פרמיונים (למשל הליום-3) ישנו מצב של נוזליות על בכל זאת.
המודל שבאמצעותו תוארו האינטראקציות בתוך הליום-3 משתמש בקוואזי-חלקיקים, שזהו מודל המתאר תופעה בה חומר מוצק מתנהג כאילו ישנם בתוכו חלקיקים המבצעים אינטראקציות חלשות בריק. מודל זה לא מאפשר היווצרות של זוגות קופר, כפי שמתרחש במעבר הפאזה למוליכות-על, אלא זוגות מסוג דומה שנבדלים בכך שהם מבצעים תנועה סיבובית סביב עצמם.
אם כך, תופעת ההיווצרות של נוזל-על הליום-3 מתוארת כך: כאשר קוואזי-חלקיק הליום-3 עובר בנוזל הוא נוטה לקטב את הספינים של הקוואזי-חלקיקים השכנים לו בכיוון הספין שלו, עקב התכונות הפרומגנטיות שלו. כאשר קוואזי-חלקיק נוסף מתקרב אל הענן המקוטב של קוואזי-חלקיקים שנוצר, הוא ימשך אליו אם הספין שלו מקביל לכיוון הספין של הענן ושל הקוואזי-חלקיק שיצר אותו. כך נוצרים זוגות קופר עם ספין ותנע זוויתי שונים מאפס, להם כנראה יש דרגות חופש פנימיות. ההיווצרות של זוגות קופר אלו היא מה שמאפשר את מעבר הפאזה לכדי נוזל-על גם עבור חומרים מסוימים המורכבים מפרמיונים, כדוגמת הליום-3.
ראו גם

נוזל-על
עיבוי בוז-איינשטיין
מוליכות על
דיאמגנטיות
איור 1 - דיאגרמת מעבר פאזה של הליום-4.
איים באוקיינוס השקט

פולינזיה הצרפתית
איי האוקיינוס השקט
האוקיינוס השקט עשיר באיים. מעריכים כי מספרם בין 20,000 ל-30,000. איים אלו נקראים בדרך כלל כיחידה אחת, אוקיאניה, ובאופן מסורתי הם מחולקים לשלוש קבוצות: מלנזיה, מיקרונזיה ופולינזיה.
מלנזיה  ביוונית משמעותו איים שחורים.
הקבוצה כוללת את האי הגדול ביותר מבין איי האוקיינוס והאי השני בגודלו בעולם גינאה החדשה.
מיקרונזיה ביוונית משמעותו איים קטנים.
הקבוצה כוללת את איי מריאנה הצפוניים, גואם (גם הוא חלק מאיי מריאנה), פלאו, איי מרשל, איי גילברט, נאורו והמדינות הפדרליות של מיקרונזיה.
פולינזיה ביוונית משמעותו איים רבים.
הקבוצה כוללת את ניו זילנד, קיריבטי, הוואי, סמואה, סמואה האמריקאית, אי הפסחא, פולינזיה הצרפתית ועוד.
איים נוספים רבים נמצאים באוקיינוס השקט אך לא נחשבים לחלק מאוקיאניה. ביניהם איי גלאפגוס, יפן, אינדונזיה, הפיליפינים, איי ים סין הדרומי (אנ'). האיים האלאוטיים באלסקה, גואם ואטול מידוויי השייכים לארצות הברית. סחלין ואיי קוריל השייכים לרוסיה.
מלנזיה > גינאה החדשה

הריבונות בגינאה החדשה נחלקת בין אינדונזיה לבין פפואה גינאה החדשה. שטח האי 786,000 קמ"ר, כשטחה של טורקיה. מספר תושביו הוא כ-7.5 מיליון, בצפיפות נמוכה של כ-8 נפשות לקמ״ר. האי שוכן באוקיינוס השקט, מצפון לאוסטרליה. החלק המערבי שייך לאינדונזיה החלק המזרחי הוא מדינה עצמאית - פפואה גינאה החדשה. האי ניחן בכמות משקעים רבה יותר ובפעילות געשית פעילה
במלחמת העולם הראשונה הייתה גינאה החדשה הגרמנית (בגרמנית: Deutsch-Neuguinea) הייתה הטריטוריה הראשונה באימפריה הקולוניאלית הגרמנית. היא הייתה מושבה גרמנית מ-1884 ועד 1914 כאשר נכבשה על ידי אוסטרליה עם פרוץ מלחמת העולם הראשונה. היא השתרעה על החלק הצפון-מזרחי של גינאה החדשה ועל כמה איים סמוכים.
במלחמת העולם השנייה היפנים פלשו לאי והתחילו לכבוש אותו מידי האוסטרלים וכמעט כבשו את כולו אך לאחר קרב ים האלמוגים וקרב מידווי, בהם ספג הצי הקיסרי היפני אבדות קשות, בהן מספר נושאות מטוסים, נאלצו היפנים להמשיך את המערכה על הקרקע, ללא סיוע אווירי מנושאות מטוסים, ושם נעצרה מתקפתם, לפני שהגיעו לפורט מורסבי. ואז האוסטרלים בעזרת האמירקאים דחקו את היפנים מחוץ לאי וחיסלו אותם
מיקרונזיה > איי מריאנה הצפוניים

איי מריאנה הם קבוצת האיים הצפוניים ביותר שבאיי מיקרונזיה במערב האוקיינוס שטח האיים הוא 1,007 קמ"ר, מגואם עד קרוב ליפן. מבחינה פוליטית נחלקים האיים לשתי יחידות נפרדות: גואם (האי הדרומי ביותר) ואיי מריאנה הצפוניים.
ביוני 1898, במסגרת מלחמת ארצות הברית–ספרד, כבשו כוחות של ארצות הברית את איי מריאנה. ביולי 1898 הציגה ארצות הברית לספרד, בין תנאיה לסיום המלחמה, את הדרישה להעברת השליטה באחד מאיי מריאנה לידי ארצות הברית, כדי שתוכל לשמש כתחנת אספקה לאוניות של ארצות הברית. ממשלת ארצות הברית בחרה באי גואם ואילו איי מריאנה הצפוניים ואתם איי מרשל ואיי קרוליין נשארו בידי ספרד. ביוני 1899 מכרה ספרד את איי מריאנה הצפוניים לגרמניה תוך שניתנה לספרד האפשרות להחזיק באיים תחנת אספקה.
לאחר מלחמת העולם הראשונה נלקחו שטחים אלו מגרמניה, וחבר הלאומים החליט להשאיר אותם בחזקת האימפריה היפנית, מלבד גואם, שנשאר בידי ארצות הברית.
במלחמת עולם השנייה המערכה התחילה כאשר ב-15 ביוני ופלשו האמריקאים לסאיפאן. בתגובה תקף הצי הקיסרי היפני את כוחות הצי האמריקני שתמכו בפלישה, וכך התחיל ב-19 ביוני קרב ים הפיליפינים בו ספג הצי היפני תבוסה כואבת לאחר שאיבד 3 נושאות מטוסים וכ-600 מטוסים.
מאיים אלו יצא במלחמת העולם השנייה המפציץ "אנולה גיי" להפיל על יפן את פצצת האטום הראשונה בהיסטוריה.
מיקרונזיה > גואם (איי מריאנה הדרומיים)

אורכו של גואם הוא 50 ק"מ ורוחבו 6 עד 19 ק"מ, ושטחו 549 קמ"ר (שלושה רבעים מגודלה של סינגפור). גואם הוא האי ה-32 בגודלו של ארצות הברית. זהו האי הדרומי והגדול ביותר בארכיפלג איי מריאנה, כמו גם הגדול ביותר במיקרונזיה כולה.
ממלכת ספרד טענה לשליטה בו החל ממסעו של מיגל לופס דה לגאספי ב-1565 ומאז היה האי טריטוריה ספרדית עד לכיבושו על ידי ארצות הברית כחלק ממלחמת ארצות הברית–ספרד בשנת 1898
במלחמת עולם השנייה היפנים כבשו את האי גואם בתחילת המתקפה שלהם על האמיריקאים ואחרי כמה שנים האמיריקאים חזרו וכבשו את האי גואם.
מיקרונזיה > האי פלאו

הרפובליקה של פָּלָאו היא מדינת איים באוקיינוס השקט, הממוקמת כ-500 קילומטר מזרחית לפיליפינים. הרפובליקה קיבלה את עצמאותה ב-1994 מארצות הברית, והיא אחת המדינות הצעירות ביותר והקטנות ביותר בעולם. ב-1899 מכרו הספרדים את האיים לגרמניה.
במלחמת העולם הראשונה נכבשו האיים על ידי יפן מידי הגרמנים.
במלחמת העולם השנייה נערכו בהם קרבות עזים בין יפן לארצות הברית כשהאמיריקאים פלשו לפלאו להקל על הפלישה לפיליפינים
מיקרונזיה > איי מרשל

רפובליקת איי מרשל היא מדינת איים קטנה באוקיינוס השקט. המדינה ממוקמת מצפון לנאורו וקיריבטי, מזרחית למיקרונזיה ודרומית לאי וייק, השייך לארצות הברית
בשנת 1885 העבירה ספרד את איי מרשל לבעלות גרמניה, בעקבות תיווך האפיפיור ומתן פיצוי לספרד מהגרמנים. גרמניה הפכה את האיים למדינת חסות בשם גינאה החדשה הגרמנית, והקימה תחנות מסחר באיים ג'לויט ואבון לשם פיתוח מסחר הקופרה. מנהיגים מקומיים המשיכו לשלוט תחת הממשל הקולוניאלי הגרמני.
בתחילת מלחמת העולם הראשונה תפסה יפן את השליטה על איי מרשל ומיקמה את מפקדתה באי ג'לויט, שבו היה עד אז מרכז הממשל הגרמני. אחרי המלחמה ניהלה יפן את האיים כמדינת חסות במסגרת מנדט של חבר הלאומים.
במהלך מלחמת העולם השנייה, ב-31 בינואר 1944, הגיעו כוחות אמריקאיים לאטול קווג'לין וב-3 בפברואר כבשו את איי מרשל לאחר קרבות קשים באטולים קווג'לין ואנווטאק. ב-1947 הסכימה ארצות הברית יחד עם מועצת הביטחון על הקמת טריטוריית הנאמנות של איי האוקיינוס השקט – גוף בניהול אמריקאי ששלט על חלק גדול מאיי מיקרונזיה, ביניהם איי מרשל.
מיקרונזיה > איי גילברט

איי גילברט (הם חלק מהאיים הקריבטים) הם שרשרת של 16 אטולים ואיי אלמוגים באוקיינוס השקט המהווים חלק מקיריבטי (משמעות השם "קיריבטי" הוא למעשה "גילברט" בשפת האיים).
במלחמת עולם השנייה בדצמבר 1941 השתלטו היפנים על אטול מקין, ותקפו משם את טאראווה. בפברואר 1942 פינו הבריטים את טאראווה, למעט מספר מסיונרים שבחרו להישאר באי. ב-17 באוגוסט 1942 הגיעו אל האי, בשתי צוללות, 221 נחתים אמריקאים, במטרה להפתיע את היפנים. הפשיטה כשלה והובילה לביצור האיים על ידי היפנים בספטמבר 1942.
ב-20 בנובמבר 1943 כבשו כוחות נחתים אמריקאיים את האיים במסגרת קרב מקין וקרב טאראווה.